Ovocný pretlak

Ovocný pretlak (staršie aj: ovocné pyré) je na Slovensku (podľa definície platnej od roku 2014) „výrobok riedkej až kašovitej konzistencie vyrobený zo surového alebo tepelne spracovaného ovocia prepasírovaním alebo obdobným procesom, nesladený alebo sladený cukrom alebo sladidlom, konzervovaný najmä zahustením, termosterilizáciou, zmrazením, konzervačnou látkou alebo kombináciou týchto spôsobov konzervácie“.§ 2 písm. f vyhlášky Ministerstva pôdohospodárstva a rozvoja vidieka Slovenskej republiky č. 132/2014 Z. z. z 15. mája 2014 o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich

Podobný pojem (ovocná) dreň sa na Slovensku staršie niekedy (pozri nižšie uvedené staršie definície) chápal ako synonymum ovocného pretlaku, ale často sa tieto pojmy vecne rozlišujú a rozlišuje ich aj napr. príslušná európska smernicaPríloha III smernice Rady 2001/113/ES z 20. decembra 2001 vzťahujúca sa na ovocné džemy, rôsoly a marmelády a sladené gaštanové pyré určené na ľudskú spotrebu. 

 Staršie definície 
V rokoch 2007 až 2014 platila na Slovensku definícia ovocného pretlaku takmer zhodná so súčasnou.§ 4 ods. 14 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 9. júna 2005 č. 2608/2005-100, ktorým sa vydáva hlava Potravinového kódexu Slovenskej republiky upravujúca ovocie, zeleninu, jedlé huby, olejniny, suché škrupinové plody a výrobky z nich  (Citát: Ovocný pretlak (dreň, pyré) je výrobok riedkej až kašovitej konzistencie, vyrobený zo surového alebo tepelne opracovaného ovocia prepasírovaním alebo obdobným procesom, nesladený alebo s prídavkom cukrov alebo náhradného sladidla, konzervovaný najmä zahustením, termosterilizáciou, zmrazením, prídavkom konzervačnej látky alebo kombináciou týchto spôsobov.)

V rokoch 2001 až 2006 platila na Slovensku nasledujúca definícia: „Ovocný pretlak (dreň, pyré) je polovýrobok, polotovar alebo výrobok vyrobený z rozvareného alebo nerozvareného prepasírovaného ovocia, s prídavkom sladidla alebo bez prídavku sladidla, konzervovaný zahustením, termosterilizáciou, zmrazením alebo chemoanabiózou.“§ 2 ods. 13 výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 3. mája 2001 č. 787/1/2001-100, ktorým sa vydáva hlava Potravinového kódexu Slovenskej republiky upravujúca spracované ovocie a pracovanú zeleninu 

 Referencie 

Kategória:Ovocné potraviny
Kategória:Konzervovanie